# Partit pels Animals

El Partit pels Animals (en neerlandès: Partij voor de Dieren, PvdD) és un partit polític neerlandès que té com a objectiu principal millorar el benestar dels animals i el reconeixement dels seus drets. El 2006 va esdevenir el primer partit animalista en obtenir representació en un parlament estatal. El PvdD no pretén implementar polítiques des del govern, sinó que busca incrementar l'interès pels animals en els partits majoritaris, considerant-se a si mateix com un «partit de consciència».

## Història

Sorgit dels moviments socials, el PvdD va fundar-se l'octubre de 2002 per diverses activistes socials, entre les quals Marianne Thieme, que va ser-ne la líder fins al 2019. Aquest partit es va presentar per primera vegada a les eleccions legislatives de 2003, on va obtenir el 0,49 % dels vots però no va aconseguir representació parlamentària. Va ser en les següents eleccions legislatives de 2006 quan va obtenir dos escons (amb l'1,83 % dels vots), un dels quals va ser ocupat per Marianne Thieme. Gairebé la meitat de llista electoral estava formada per celebritats neerlandeses, com l'actriu i cantant Georgina Verbaan, i els escriptors Rudy Kousbroek i Jan Wolkers. Va esdevenir el primer partit per la defensa dels animals en obtenir representació en un parlament estatal. El sistema electoral neerlandès és proporcional i el llindar per aconseguir un escó se situa al 0,67 % dels vots. El 2007 van presentar-se a les eleccions a la Primera Cambra amb una llista conjunta amb el partit GroenLinks i van aconseguir un seient que va ocupar Niko Koffeman. El PvdD també va ser el primer partit animalista en arribar al Parlament Europeu, juntament amb el PMUT, a les eleccions europees de 2014. Van obtenir un escó que va ocupar Anja Hazekamp.

## Resultats electorals
### Cambra de Representants

| Any | Vots | % | Escons | +/– | Govern |
| 2003 | 47.754 | 0,49 % | 0 / 150 | Nou | Oposició |
| 2006 | 179.988 | 1,83 % | 2 / 150 | 2 | Oposició |
| 2010 | 122.317 | 1,29 % | 2 / 150 | = | Oposició |
| 2012 | 182.162 | 1,93 % | 2 / 150 | = | Oposició |
| 2017 | 335.214 | 3,2 % | 5 / 150 | 3 | Oposició |
| 2021 | 399.750 | 3,84 % | 6 / 150 | 1 | Oposició |
| 2023 | 231,754 | 2.24 % | 3 / 150 | 3 | TDB |

### Senat

| Any | Vots | % | Escons | +/– |
| 2007 | 3.366 | 2,1 % | 1 / 75 | 1 |
| 2011 | 2.177 | 1,3 % | 1 / 75 | = |
| 2015 | 2.177 | 1,3 % | 2 / 75 | 1 |
| 2019 | 6.550 | 3,8 % | 3 / 75 | 3 |
| 2023 | 8,560 | 4,7% | 3 / 75 | = |

### Parlament Europeu

| Any | Vots | % | Escons | +/– |
| 2004 | 153.432 | 3,22 | 0 / 27 | Nou |
| 2009 | 157.735 | 3,46 | 0 / 25 | = |
| 2014 | 200.254 | 4,21 | 1 / 26 | 1 |
| 2019 | 220.938 | 4,02 | 1 / 26 | = |
| 2024 | 281,462 | 4.52 | 1 / 31 | = |

## Referències

* ↑ «PvdD: Verkiezingsprogramma 2003» (en neerlandès), 2003. [Consulta: 3 maig 2020].
* ↑ Otten, Ruud; Gremmen, Baart «Political Parties and Environmental Ethics: The Case of the Dutch Party for the Animals». Ethics in Progress, 2016. DOI: 10.14746/eip.2016.1.7.
* ↑ Thieme, Marianne. «Five minutes with Marianne Thieme: “We need to refocus our priorities instead of putting mankind at the centre of the universe”» (en anglès). LSE European Politics and Policy blog, 2013. [Consulta: 3 maig 2020].
* 1 2 3 Simon Otjes. «Animal Party Politics in Parliament». A: Political Animals and Animal Politics (en anglès). Londres: Palgrave Macmillan, p. 107-122. DOI 10.1007/978-1-349-68308-6_8.
* 1 2 «Marianne Thieme steps down after 17 years as animal rights party leader». DutchNews, 2019 [Consulta: 3 maig 2020].
* 1 2 Krouwel, André; Lucardie, Paul «[https://www.polcomm.org/wp-content/uploads/KrouwelLucardie2008.pdf Waiting in the Wings: New Parties in the Netherlands]». Acta Politica, 2008, pàg. 281, 289, 292.
* 1 2 «Statistische gegevens Tweede Kamerverkiezing 2006» (en neerlandès). Kiesraad, 2007. [Consulta: 29 abril 2020].
* ↑ Etty, Elsbeth. Minnebrieven aan Maarten: Over Maarten ’t Hart en zijn oeuvre, 2019. ISBN 9029540435.
* 1 2 «PvdD en Eerste Kamerverkiezingen 2007» (en neerlandès). PDC. [Consulta: 3 maig 2020].
* 1 2 «Europees Parlement 22 mei 2014» (en neerlandès). Kiesraad, 29-04-2020. [Consulta: 20 abril 2029].
* ↑ «Statenlid Anja Hazekamp naar Brussel» (en neerlandès). NU.nl, 07-03-2021.
* ↑ «Kerngegevens Tweede Kamerverkiezing 2010» (en neerlandès). Kiesraad, 2010. [Consulta: 29 abril 2020].
* ↑ «Kerngegevens Tweede Kamerverkiezing 2012» (en neerlandès). Kiesraad, 2012. [Consulta: 29 abril 2020].
* ↑ «Kerngegevens Tweede Kamerverkiezing 2017» (en neerlandès). Kiesraad, 2017. [Consulta: 29 abril 2020].
* ↑ «Tweede Kamer 17 maart 2021» (en neerlandès). Kiesraad. [Consulta: 4 abril 2021].
* ↑ «NOS - Uitslagen Tweede Kamerverkiezingen 2023» (en neerlandès). [Consulta: 26 novembre 2023].
* ↑ «PvdD en Eerste Kamerverkiezingen 2011» (en neerlandès). PDC. [Consulta: 3 maig 2020].
* ↑ «PvdD en Eerste Kamerverkiezingen 2015» (en neerlandès). PDC. [Consulta: 3 maig 2020].
* ↑ «PvdD en Eerste Kamerverkiezingen 2019» (en neerlandès). PDC, 03-05-2020.
* ↑ Kiesraad. «Proces-verbaal uitslag Eerste Kamerverkiezing 2023 - Proces-verbaal - Kiesraad.nl» (en neerlandès), 01-06-2023. [Consulta: 26 novembre 2023].
* ↑ «Europees Parlement 10 juni 2004» (en neerlandès). Kiesraad, 2004. [Consulta: 29 abril 2020].
* ↑ «[Europees Parlement 4 juni 2009 Europees Parlement 4 juni 2009]» (en neerlandès). Kiesraad, 2009. [Consulta: 29 abril 2020].
* ↑ «Europees Parlement 23 mei 2019» (en neerlandès). Kiesraad, 2004. [Consulta: 29 abril 2020].

## Enllaços externs

* Partit pels Animals - Lloc web oficial